پمپئو "سی ان ان"، "فوکس نیوز" و "ای بی سی" تلویزیون کانال‌لارینا ایران ایله اؤلکه‌سی آراسیندا درین لشن گرگین‌لیکله باغلی آچیقلاما وئره‌رک دئییب:
"ایرانا دفعه‌لرله سؤیله‌دیک. بیزه هوجوم ائتمیینیز جاواب‌سیز قالمایا‌جاق. بیز ده قرارلی آدیم‌لار آتاجاغیق. وکیل قوه‌لردن ایستیفاده ائده‌رک اؤلکه‌نیزده باریش و تهلوکه‌سیزلیک ایچینده یاشایا بیلمزسینیز. تامامیله بونا سبب اولان و ایران حکومتی آدیندان قرار وئرن شخص‌لری ووراجاغیق. بو باره‌ده چوخ جیدیییک و لازیم‌لی آدیم‌لاری آتاجاغیق. مدنیت اثرلرینه قارشی هوجوم احتیمال‌لاری مسئله‌سینده مودافعه ناظیرلیگی حاضردا سئچیم‌لری دیرلندیریر، اما ووراجاغیمیز بوتون هدف‌لر قانونی هدف‌لر اولا‌جاق.
پمپئو "امریکانین سلیمانی‌نین اؤلدورمه‌سیله اورتا دوغو داها دا ثابیتسیزلشیر، بو باره‌ده نه دئییرسینیز؟ سوالینا ایسه بئله جاواب وئریب: "اورتا دوغو ثابیتسیزلیگین اولدوغو بیر یئردیر. بیز ثابیتلیگین یارانماسی اوچون بیر ساحه و ایمکان یارادیریق."
عراق پارلامئنتی‌نین بوتون خاریجی قوه‌لرین اؤلکه‌دن چیخاریلماسینا دایر قرارینا دا توخونان پمپئو "عراق خالقی‌نین امریکا قوه‌لری‌نین اؤلکه‌ده قالماسینی ایسته دیگیندن امینیک" دئیه بیلدیریب.
